b'\n_START_ARTICLE_\nSankt Peders Str\xc3\xa6de (K\xc3\xb8benhavn)\n_START_PARAGRAPH_\nSankt Peders Str\xc3\xa6de er en gade i Indre By i K\xc3\xb8benhavn. Den forl\xc3\xb8ber mellem Vester Voldgade (ved Jarmers Plads) og N\xc3\xb8rregade og passerer undervejs Larsbj\xc3\xb8rnsstr\xc3\xa6de/Teglg\xc3\xa5rdstr\xc3\xa6de og Larslejsstr\xc3\xa6de. _NEWLINE_Gaden er opkaldt efter Sankt Petri Kirke, der ligger i N\xc3\xb8rregade-enden. I middelalderen var der endvidere et karmeliterkloster i gaden; klosteret blev senere til Valkendorfs Kollegium. Universitetet har gennem adskillige \xc3\xa5rhundreder v\xc3\xa6ret en vigtig faktor i gaden._NEWLINE_I nyere tid har flere specialforretninger som tegneseriebutikken Fantask i nr. 18 (og tidligere Laserdisken i nr. 49) v\xc3\xa6ret med til at tr\xc3\xa6kke folk til gaden.'